Ebbe Rode

**Ebbe Rode** (1910–1998) var en dansk skuespiller, dikter og forfatter.

## Teater og film
Rode debuterte som skuespiller på Dagmarteatret i 1931, og var etter det skuespiller ved Det kongelige Teater i perioden 1932&ndash;1956 og igjen fra 1965. Han huskes kanskje mest for sine Storm P-monologer. På Det Kongelige Teater markerte han seg først i samtidsdramatikk og komedier, men han spilte også i mer tradisjonelle drama slik som Osvald i Ibsens *[[Gengangere]]*. I sin frilansperiode høstet han suksess som Trigorin i Tsjekhovs *[[Måken]]* på Det Ny Teater, og han vendte tilbake til Det Kongelige Teater i en rekke sentrale klassikerroller, og i komedier som Holbergs *[[Mascarade]]* og Molières *Hustruskolen*. Han hadde også betydelige dramatiske oppgaver som pastor Manders i *Gengangere* og dr. Wangel i *[[Fruen fra havet]]*, og hovedrollene i Strindbergs *Faderen* og *Dødsdansen*.

Rode har også medvirket i en rekke danske filmer og debuterte allerede i 1933 i familiefilmen *[[Tango (film)|Tango]]*. Han hadde sentrale roller *[[Harry og kammertjeneren]]* (1961) og *[[Gertrud]]* (1964), og i 1952 hadde han en sentral rolle i den norske dramakomedien *[[Det kunne vært deg]]*. Han har også hatt sentrale roller i danske filmer som *[[Afsporet]]* (1942), *[[Søren Søndervold]]* (1942), som var en dansk versjon av den norske *[[Tørres Snørtevold]]* fra 1940. Han hadde videre sentrale roller i *[[Vi som går stjernevejen]]* (1956), *[[Naboerne]]* (1966), *[[Utro (film)|Utro]]* (1966), *[[Hærværk]]* (1977), *[[De uanstendige]]* (1983) og *[[Babettes gjestebud]]* (1987). Rode medvirket i over 40 spillefilmer og hadde også flere oppdrag for dansk TV. Han hadde sin siste filmrolle i 1991 og sin siste TV-opptreden i 1994 i stykket *Kærestebreve*, som var en TV-overføring fra Det Kongelige Teater.

## Forfatterskap
Rode har utgitt en rekke bøker, slik som *Åben dagbog* i 1957, *Troldguld* i 1958, *Lysbadet i skygger* i 1984, *Lykkelig latter* i 1985 og diktsamlingen *På kryds og tværs* i 1987.

## Priser
Han ble i 1990 tildelt Æres-Robert. I 1954 fikk han utmerkelsen Studenternes æreskunstner og i 1985 fikk han Gustav Wied-prisen.

## Privatliv
Rode var sønn av forfatterinnen og brevkasseredaktør Edith Rode (1879–1956) og forfatter og kritiker Helge Rode (1870–1937) som var dattersønn av politikeren Orla Lehmann. 

Ebbe Rode var gift med Bodil Kjer (1939–1945), Helle Virkner (1949–1959) og Nina Pens Rode fra 1959 og til hennes død i 1992. Han var sine siste leveår samboer med den svenske skuespillerinnen Rut Hoffsten.  

Nina og Ebbe Rode var foreldre til skuespilleren Martin Rode (1961–1989).

Under andre verdenskrig flyktet Rode sammen med Mogens Wieth og Bodil Kjer til Sverige, da de hadde gitt uttrykk for anti-nazistiske holdninger. Frihedsrådet oppfordret dem til å reise. Rode ble motstandsmann og gikk inn i den danske brigade. Da han kom hjem, hadde imidlertid Bodil Kjer funnet seg en annen mann. Blant Rodes beste filmer er *Den usynlige hær*, 1945, der han spilte en arkitekt som er pasifist, men til slutt ser seg nødt til å gripe til våpen for å forsvare seg selv og andre.  

Han er gravlagt på Frederiksberg Ældre Kirkegård.

## Filmografi

### Film

### TV
* *Kærestebreve* (dansk fjernsynsteater) (1994)
* *Længe leve friheden* (dansk fjernsynsteater) (1993)
* *Aladdin eller den forunderlige lampe* (mini-serie) (1975)
* *Anne og Paul* (dansk fjernsynsteater) – Hernøe (1975)  
* *Dialog på skærmen* (dansk fjernsynsteater) (1974) 
* *Misantropen* (dansk fjernsynsteater) – Oronte  (1974) 
* *Apollon fra Bellac* (dansk fjernsynsteater) – Herren fra Bellac (1973)  
* *Mascarade* (dansk fjernsynsteater) – Jeronimus (1972)
* *Livsens ondskab* (mini-serie) (1972) 
* *Frøken Rosita – Blomsternes sprog* (dansk fjernsynsteater) (1970)

## Referanser




## Eksterne lenker
*